**

***PROJEKT***

***„UNAPREĐENJE INSTITUCIJSKE PODUZETNIČKE INFRASTRUKTURE“***

***SMJERNICE ZA PODNOSIOCE PROJEKTNIH PRIJEDLOGA***

***SMJERNICE ZA PODNOSIOCE PROJEKTNIH PRIJEDLOGA***

***PROJEKT*** *„****UNAPREĐENJE INSTITUCIJSKE PODUZETNIČKE INFRASTRUKTURE“***

***Svrha projekta:***

*Uređenje i opremanje prostora za prihvat malih i srednjih poduzetnika, odnosno poduzetnika početnika; pružanje podrške malim i srednjim preduzećima za uvođenje digitaliziranog modela poslovanja i unapređenja učinkovitosti proizvodnje kao odgovor na posljedice pandemije COVID-19; privlačenje investicija i stvaranje mogućnosti za otvaranje novih radnih mjesta; sufinansiranje odobrenih EU projekata koji podržavaju razvoj poduzetništva.*

***Kriteriji za raspodjelu sredstava:***

*Namjena projekta, izvori - način finansiranja, broj članova klastera odnosno broj MSP-a u inkubatoru ili tehnološkom parku, ravnomjerniji regionalni razvoj (stepen razvijenosti JLS), poticaji Ministarstva u posljednjih pet (5) godina.*

|  |  |  |
| --- | --- | --- |
| ***KRITERIJ*** | ***MAX BROJ BODOVA*** | ***USLOV ZA MAX BROJ BODOVA*** |
| *Namjena projekta* | *30 bodova* | *Projekti čija je namjena edukacija* *MSP-a za uvođenje digitaliziranog modela poslovanja* |
| *Izvori-način finansiranja* | *25 bodova* | *Procent vlastitog finansiranja projekta veći od 80%* |
| *Broj članova klastera, odnosno broj MSP-a u inkubatoru i tehnološkom parku* | *10 bodova* | *Aplikanti koji imaju 21 i više članova klastera, odnosno broja MSP-a u inkubatoru i tehnološkom parku* |
| *Ravnomjerniji regionalni razvoj (stepen razvijenosti JLS)* | *10 bodova* | *Maksimalan broj bodova će se dodijeliti projektima korisnika iz izrazito nerazvijenih JLS* |
| *Dosadašnji poticaji od strane Ministarstva* | *25 bodova* | *Aplikanti koji nisu koristili poticajna sredstva Ministarstva u zadnjih pet (5) godina* |

***Kategorija korisnika sredstava:***

*Korisnici sredstava su poduzetničke potporne institucije s područja Federacije Bosne i Hercegovine (poduzetnički inkubatori, tehnološki parkovi, akceleratori, poduzetnički centri, klasteri i razvojne agencije) koje imaju najmanje 1 (jednog) zaposlenog na neodređeno vrijeme.*

*Prijava mora obvezno sadržavati:*

1. ***Pravilno popunjen Zahtjev za uključivanje u projekt - Obrazac projekta***

* ***U poglavlju Podnosilac zahtjeva***

*Popuniti sve tražene rubrike*

* ***U poglavlju II - 1 – Sažetak projekta*** *- navesti osnovne elemente planiranog projekta, planirane aktivnosti, cilj i očekivane rezultate.*
* ***U poglavlju II - 2 – Namjena utroška finansijskih sredstava*** *- navesti tražene podatke o namjeni utroška finansijskih sredstava u cilju realizacije projekta, kao i odnos vlastitih sredstava i sredstava Ministarstva u finansiranju projekta. Korisnik sredstava će biti dužan pravdati utrošak ukupnih sredstava predviđenih za realizaciju projekta, kako vlastitih tako i sredstava Ministarstva. Pravdanje će se vršiti sa odgovarajućom dokumentacijom, čiji datumi mogu biti samo poslije datuma objave Javnog konkursa u Službenim novinama Federacije BiH. Za sva neopravdana sredstva Ministarstvo će pokrenuti proceduru povrata istih sukladno Zakonu i to u iznosu koji je proporcionalan učešću sredstava Ministarstva u realizaciji ukupnog projekta. Projektom zahtijevana sredstva ne mogu sadržavati troškove tekućih komunalnih usluga (telefon, struja, voda, gas i sl.), osobnih dohodaka / plaća, doprinosa, službenih putovanja i ostalih naknada djelatnicima korisnika sredstava, konzumiranja jela, pića i sličnih aktivnosti.*

***Maksimalan iznos sredstava koji se može zahtijevati od strane Federalnog ministarstva razvoja, poduzetništva i obrta iznosi 8.000,00 KM.***

***Na kraju dokumenta obavezno navesti mjesto, datum i potpis odgovorne osobe, te ovjeriti pečatom podnositelja zahtjeva.***

1. ***Ostala dokumentacija***

***Uz Zahtjev za uključivanje u projekat – Obrazac projekta potrebno je dostaviti slijedeću dokumentaciju:***

1. *Rješenje o registraciji/Akt o osnivanju*
2. *Statut podnosioca zahtjeva*
3. *Uvjerenje o poreznoj registraciji (ID ili PDV broj)*
4. *Uvjerenje od Porezne uprave Federacije BiH o izmirenim obavezama po osnovu poreza i doprinosa,* ***sa brojem ili listom osiguranih osoba za obveznika***
5. *Uvjerenje o izmirenim obavezama po osnovu PDV-a (ukoliko je PDV obveznik)*
6. *Potvrdu o prebivalištu za odgovornu osobu (CIPS)*
7. *Popis članova klastera, odnosno MSP-a u inkubatoru i tehnološkom parku*
8. *Izjava o realizaciji projekta (I - 1)*
9. *Izjava o neosuđivanosti i nevođenju postupka po osnovu privrednog kriminala (I - 2)*
10. *Izjava o nesudjelovanju u koruptivnim radnjama (I - 3)*

***Naprijed navedenu dokumentaciju složiti po datom redoslijedu***

*Svi prilozi trebaju biti izdani od strane nadležnih organa. Priložena dokumenta ne smiju biti starija od tri (3) mjeseca od dana objavljivanja ovog konkursa u „Službenim novinama Federacije BiH“, izuzev rješenja o registraciji, statuta i uvjerenja o poreznoj registraciji. Sve priložene kopije dokumenata trebaju biti ovjerene od strane nadležnih organa ovjerom ne starijom od tri (3) mjeseca od dana objavljivanja Javnog konkursa u „Službenim novinama Federacije BiH“.*

*Sve Izjave sa tekstom koje je sačinilo ovo ministarstvo treba da budu potpisane od strane odgovorne osobe – podnositelja zahtjeva i trebaju biti ovjerene i od strane nadležnih organa.*

*Obrazac Zahtjeva za uključivanje u projekt - Obrasca projekta i sve Izjave mogu se preuzeti na internet stranici Ministarstva* [***www.fmrpo.gov.ba***](http://www.fmrpo.gov.ba) *i**trebaju biti popunjene elektronski****.***

***NAČIN PODNOŠENJA PRIJAVE***

*Prijave sa odgovarajućom dokumentacijom šalju se preporučeno poštom u zapečaćenim kovertama na adresu:*

***Federalno ministarstvo razvoja, poduzetništva i obrta***

***dr. Ante Starčevića b.b.******(Hotel „Ero“) 88000 Mostar,***

*sa naznakom:*

***Ne otvarati–po Javnom konkursu za Projekt „Unapređenje institucijske poduzetničke infrastrukture“***

***Na poleđini koverte obavezno navesti:***

* ***naziv–ime podnosioca prijave;***
* ***adresu i kontakt telefon;***
* ***ovjeriti pečatom podnosioca prijave.***

***Prijave se dostavljaju zaključno sa 02.07.2021.godine (petak****),* ***odnosno prihvatit će se prijave koje imaju poštanski pečat najkasnije sa navedenim datumom.***

*Neblagovremene prijave, prijave koje nemaju sve potrebne elemente kao i prijave koje ne ispunjavaju uslove Javnog konkursa bit će odbačene.*

*U postupku Javnog konkursa Ministarstvo ne snosi nikakve troškove sudionicima na konkursu te zadržava pravo da u slučaju opravdanosti poništi Javni konkurs.*

*Prispjela dokumentacija se neće vraćati.*

***IZBOR KORISNIKA***

*Izbor korisnika grant sredstava vrši Komisija za odabir korisnika sredstava. Komisiju za odabir korisnika sredstava imenuje federalni ministar razvoja, poduzetništva i obrta.*

*Zadatak Komisije je da u skladu sa odredbama Pravilnika o postupcima u provođenju Programa razvoja male privrede („Službene novine Federacije BiH“, broj 50/13, 55/13 i 86/13), i na osnovu propisanih kriterija iz Odluke o usvajanju Programa utroška sredstava s kriterijima raspodjele sredstava tekućih transfera i ovog javnog konkursa, izvrši rangiranje korisnika grant sredstava.*

*Ukoliko zahtijevana poticajna sredstva budu veća u odnosu na planirana, Ministarstvo će raspodjelu istih izvršiti u skladu s utvrđenom rang listom do utroška planiranih sredstava.*

*Nakon obrade prispjelih prijava Ministarstvo će objaviti rezultate Javnog konkursa u „Službenim novinama Federacije BiH" i na internet stranici Ministarstva, a podnosioci prijava se neće pojedinačno obavještavati.*

*Sa podnosiocima prihvaćenih prijava Ministarstvo zaključuje ugovore, kojima će se definisati međusobna prava i obaveze ugovornih strana, a posebno način i dinamika korištenja dodijeljenih finansijskih sredstava, te nadzor nad utroškom istih.*

*Podnosioci prijava čije se prijave odbace, mogu uložiti prigovor Ministarstvu u roku od* ***osam (8) dana*** *od dana objave rezultata Javnog konkursa u „Službenim novinama Federacije BiH", radi provjere činjenica i objektivnosti ocjene ponude.*

*Sva dodatna pitanja u vezi ovog Javnog konkursa se mogu dostaviti putem elektronske pošte, najkasnije u roku od* ***sedam (7) dana*** *prije isteka roka za podnošenje prijava, sa jasno naznačenim nazivom konkursa u predmetu poruke, i to na sljedeću e-mail adresu:* [***grant@fmrpo.gov.ba***](mailto:grant2019@fmrpo.gov.ba)***.***

*Svi odgovori na pitanja koji mogu biti relevantni i za ostale podnosioce prijava biti će objavljeni na internet stranici Ministarstva.*